Barbanza, por Certo: 07/08/12\nMúsica: os tres gañadores do "Ramón Guzmán" formáronse na Aula Galega de Saxofón organizada en Ribeira\nA competición entra no IV Encontro Galego de Saxofón que se está a celebrar na Cidade da Cultura de Santiago\nOs gañadores son Marín Castro Tubío, Adrián Piñeiro e Roi Barros\nRibeira, 7 de agosto de 2012.- O alumno do Conservatorio Municipal de Ribeira e da Aula Galega de Saxofón, Marín Castro Tubío, gañou o Concurso “Ramón Guzmán”. A competición formaba parte dunha das actividades do IV Encontro Galego de Saxofón que está a discorrer en Compostela, na Cidade da Cultura.\nO concurso estaba dividido en tres partes segundo o nivel dos participantes. Martín Castro foi o gañador da sección para estudantes de 1º a 3º do grao profesional e interpretou, para o xurado formado polos sete profesores do encontro, a obra Tableaux de Provence de Paul Maurice. Na sección para estudantes de 4º a 6º de profesional o gañador foi Adrián Piñeiro Aspres do Conservatorio Amaniel de Madrid.\nPola súa parte, no nivel superior o gañador foi Roi Barros Germiñas do Conservatorio Superior das Illas Baleares. Da a casualidade de que tanto Adrián Piñeiro como Roi Barros foron alumnos da Aula Galega de Saxofón, actividade organizada polo Conservatorio Municipal de Ribeira, ata o curso pasado. O primeiro deles trasladouse este ano a continuar estudos a Madrid e o segundo a Palma.\nDurante o encontro, corenta saxofonistas reuníronse, no Conservatorio Profesional de Música en Santiago, co fin de ampliar a súa formación con grandes mestres do instrumento. Nesta ocasión, ademais de galegos, acudiron estudantes de Ponferrada, Madrid, Burgos, Badajoz, Granada, País Vasco, Córdoba, Arxentina, Perú e Australia.\nMarie Bernadette CHARRIER, Hilomi SAKAGUCHI, Rodrigo VILA, François ROSSÉ, Yuko MIZUTANI, Adrián PAIS, Quino SÁEZ e José FUNGUEIRIÑO (coordinador)\nAbaixo os gañadores :\nRoi BARROS, Martín CASTRO, Adrián PIÑEIRO.


Cancións para Manuela\nO outro día celebrouse un acto ben emotivo, e xa non sei cantos van, en torno á figura do noso querido e socio de honra Jenaro Marinhas del Valle.\nPablo González Mariñas (sobriño del), Lino Braxe e Alexandrina Fernández (amigos del e promotores da edición da súa obra) presentaron no local da A. C. Alexandre Bóveda unha pequena obra (dicían por alí que un opúsculo, porque no mundo editorial chámanlle libro cando chega ás 50 páxinas) cuns poemas que parecían ir dedicados a unha muller chamada Manuela.\nHoubo unhas intervencións moi acertadas pero a parte máis aprezada foi a lectura ou recitado dalgúns dos poemas a cargo de tres alumnas do Instituto do Monte das Moas e de tres actrices do grupo de teatro de Narón. A xente saíu moi contenta da actuación das seis mulleres.\nComentarios (0) - Categoría: Os Mártires da Caeira - Publicado o 16-12-2009 12:16


A compañía de Opera Internacional Concerlírica tráenos «La Boheme» de Giacamo Puccini, ópera en 4 actos composta por 120 Artistas, Orquestra, Coro, Solistas e Subtítulos en castelán.\nÓpera que terá lugar o luns 12 de marzo ás 20.30h no Auditorio Carmen Estévez .\nLa Bohème, ópera coa que Giacomo Puccini se consagrou definitivamente como un gran compositor lírico. Reflicte as súas propias vivencias durante os anos de estudante no conservatorio de Milán, onde compartíu cuarto con Mascagni.\nO libreto baséase na novela por entregas, Esceas da vida bohemia de Henre Murger, publicada no xornal El Corsario ao longo de 5 anos (1845 – 1849). Os encargados de simplificar e aunar os diferentes episodios da novela para así confeccionar o libreto foron Luigi Illica e Giuseppe Giacosa.\nO estreno tivo lugar no Teatro Regio de Turín o 1/2/1896. Mimí foi cantada pola soprano Cesira Ferrani, e o tenor Evan Gorga deu vida a Rodolfo. A orquestra tocou baixo a dirección de Arturo Toscanini.\nAs entradas desta representación estarán á venda desde o 27 de febreiro ata o día da actuación, na oficina de cultura do concello de 09.00h a 15.00h, na Casa da Cultura de 11.00h a 13.00h e de 17.00h a 20.00h, e o día da actuación na taquilla.\nO prezo 12€, para xubilados 10€ e estudiantes e nenos 5€.


A exposición sobre árbores singulares remata a súa itinerancia no pazo de Mos | Noticias Vigo\nA exposición sobre árbores singulares remata a súa itinerancia no pazo de Mos\nA mostra, organizada polo departamento de Cultura e Lingua en colaboración coa Estación Fitopatolóxica de Areeiro, poderá visitarse ata o 24 de novembro\nA exposición ‘As nosas senlleiras’, organizada polo departamento provincial de Cultura e Lingua e a Estación Fitopatolóxica de Areeiro (EFA) da Deputación de Pontevedra, foi presentada esta mañá no Pazo de Mos pola deputada delegada da EFA, Eva Vilaverde, pola alcaldesa da localidade, Nidia Arévalo, e pola comisaria e xefa de servizo da EFA, Carmen Salinero. Con esta mostra, que poderá visitarse ata o 28 de novembro, preténdese poñer en valor o importante patrimonio natural da provincia e dar a coñecer as características das árbores máis singulares. Ademais, está programada unha actividade complementaria, especialmente dirixida a público infantil e familiar, que baixo o título ‘Verbas no monte’, terá lugar o domingo 18 de novembro ás 18:00 horas no mesmo Pazo. Ao acto de apertura da mostra tamén asistiu un grupo de rapaces e rapazas das dúas aulas de 5º de primaria do CEIP Mestre Alonso de Mos.\nA deputada delegada da Estación Fitopatolóxica de Areeiro, Eva Vilaverde, explicoulle ao alumnado a importancia “coñecer as árbores máis singulares da provincia, coñecer a súa historia e as súas lendas, e a partires deste coñecemento aprecialas e conservalas”. Eva Vilaverde tamén insistiu na importancia desta exposición para “coñecer toda a historia que atesouran estas árbores, porque algunha delas escoitou falar a personaxes históricos que estades estudando no colexio como ao Padre Sarmiento ou ás Irmandades da Fala, e deron sombra a moitas das súas xuntanzas”. Pola súa banda, Nidia Arévalo agradeceu á Deputación “que tivera a ben incluír Mos na rede de concellos polos que pasou esta exposición” e animou a todos os centros educativos da localidade “a participar nesta actividade que consideramos importante e necesaria”.\nA comisaria Carmen Salinero explicou as características xenéricas das árbores senlleiras e dos procesos para que os exemplares sexan incluídos no catálogo oficial, ao tempo que insistiu en que “estas árbores son monumentos vivos, tan importantes como outros monumentos como poden ser unha catedral ou unha estatua”. Salinero tamén lembrou que Pontevedra é a provincia que máis exemplares posúe deste tipo de árbores. A mostra recolle 35 árbores senlleiras catalogadas na provincia de Pontevedra e está composta por paneis ilustrativos coa imaxe actual e unha pequena ficha de cada unha delas. A maior parte dos paneis contan ademais cunha planta de pequeno tamaño para ilustrar como é a árbore ao natural. Ademais das 35 árbores seleccionadas que aparecen referenciadas de xeito individual, a exposición tamén inclúe un mapa coas 50 árbores senlleiras e 12 formacións de 41 especies botánicas coas que a provincia de Pontevedra conta na actualidade.\n‘As nosas senlleiras’ é unha mostra que xa formara parte da programación cultural da Deputación durante o pasado exercicio, cun percorrido por varios concellos. Neste 2018, esta exposición remata a súa itinerancia en Mos despois de ter visitado os concellos de Barro, O Rosal, As Neves, e Marín. O horario de visita da mostra para público xeral no Pazo de Mos é de 17:00 a 21:00 horas de luns a sábado.


Ordessiete: O PP reclama máis aparcamentos no centro de Ordes\nO PP reclama máis aparcamentos no centro de Ordes\nEstado da rea Compostela, denunciado polo PP de Ordes.\nAseguran que os escasos estacionamentos dispoñibles actualmente, como o da rúa Compostela e outros, están cheos de fochancas sen que o Concello interveña para arranxar as deficiencias\nO Partido Popular de Ordes aunciou o pasado martes que a vila de Ordes presenta unha seria carencia de prazas de estacionamento de vehículos.\nLonxe de aportar solucións, o actual equipo de Goberno limitouse a reducir aínda máis a oferta dispoñible, como sucedeu coa construción dos baixos da Alameda, un proxecto que seis anos despois de ser executado segue sen reportar beneficios aos veciños, malia que o seu custe millonario incrementou a débeda municipal e furtou a residentes e visitantes de preto de 100 prazas de aparcamento no centro da vila, aseguran desde o PP local.\nÁ vista desta carencia, o Partido Popular de Ordes no vindeiro Pleno municipal instará ao Concello para que habilite áreas de estacionamento na vila. Argumenta o PP local que, cunha xestión intelixente por parte do Concello, podería resultar doado habilitar novos espazos de aparcamento en áreas céntricas, o que se traduciría en maiores comodidades para os condutores, pero tamén en beneficios para o comercio local.\nMal estado dos aparcamentos\nAdemais, o PP de Ordes reclamará que o Concello arranxe o deficiente estado de conservación das áreas de aparcamento libre, cedidas por propietarios particulares. Poñen como exemplo, os buratos que presenta o aparcamento da rúa Compostela, tanto nos seus accesos, como na explanada de estacionamento.\nA frase de José Luis Martínez Sanjurjo, portavoz municipal do PP de Ordes\n“Vendo a realidade, semella que o alcalde de Ordes vive nun mundo de Yupi, xa que en lugar de preocuparse de arraxar os problemas reais, levita ocupado en asuntos que a ninguén interesan, como o alugueiro da estación da Pontraga, que custa máis de 1.000 euros anuais a todos os veciños, ou o amoblamento do novo salón de actos do Concello”\nPublicado por S7 en 21:03\nBuscás honra a San Paio\nO PP de Ordes urxe un plan urxente de arranxo dos ...\nO Concello de Ordes realiza tarefas de limpeza e r...\nA piscina do Muíño xa conta cun novo céspede artif...\nOs maiores de Ordes disfrutaron da música dos máis...\nAinhoa Ramos, bronce en el campeonato sub 21 de ta...\nFomento aceptou as petición do PSOE de Ordes e mel...\nToo listo no Mesón do Vento para celebrar esta fin...\nMáis de 40 atletas participan no VI Campus de Atle...\nMañá remata o prazo de inscrición da primeira quen...\nMañá xoves, festas de San Paio en Buscás\nA Policía Local e Garda Civil impartiron unha clas...\nO mércores remata o prazo de inscrición nas escola...\nOs socialistas de Ordes opóñense á ampliación do v...\nO Jogafán Ordes, subcampión da Copa Autonómica\nA Banda de Música de Ordes da a benvida ao verán c...\nA Mancomunidade entrega os premios da radio\nO Concello repinta as sinais viarias de Ordes\nO Jogafán F.S. celebrará este sábado a súa festa f...\nO PSOE reclamará ao Ministerio a "limpeza urxente"...\nOrdes beneficiase dun investimento de máis de 750....\nO Concello de Ordes abre o prazo para participar n...\nO Bidueiro celebra este domingo a fiesta de san Xo...\nOs veciños poderán renovar o DNI en Ordes do 17 ao...\nConcerto da Banda de Ordes mañá venres\nO PSOE de Ordes recolle máis de 1700 sinaturas na ...\nConvocado un curso de hixiene fronte á lexionela\nConvocado un curso de monitor de tempo libre\nA piscina do Muíño busca persoal de limpeza\nCorreos dona 25 ordenadores al CEIP Campomaior de ...\nClausurados os cursos de lingua galega de Ordes\nMáis dun milleiro de asistentes na xuntanza cabala...\nMagnífica foliada de aniversario das Noites de Tas...\nOs alumnos do curso de cociña de Ordes despedírons...\nCharla sobre fibromialxia en Ordes\nQue bar terá as mellores tapas de Ordes?\nCharla mañá sobre fibromialxia, artrose, osteoporo...\nOs nenos da escola infantil de Ordes aprenderon ed...\nRematou o curso de prantas medicinais en Ordes\nManolo Rivas asiste en Ordes á representación da s...\nOs alcaldes da comarca de Ordes visitaron o Parlam...\nOs infantiles da S.D. Órdenes xogaranse o ascenso ...\nEl 'mini Dépor' conquista Ordes\nÉxito do Combo Dominicano en Ordes\nO PP alerta do "pésimo estado" das beirarrúas de O...\nEmocións a flor de pel na biblioteca de Ordes\nBeán acolleu unha xuntanza de boa mesa e música\nO PSOE presenta unha proposición ao Congreso en Ma...


Deseñan na Universidade Pública de Navarra un sistema de cálculo da renovación de aire en espazos confinados - Elhuyar Aldizkaria\nDeseñan na Universidade Pública de Navarra un sistema de cálculo da renovación de aire en espazos confinados\nAna Ruiz Ilundain, con de medición da calidade do aire. Ed. UPNA\nAna Ruiz Ilundain, estudante de Enxeñaría Industrial da Universidade Pública de Navarra, deseñou un sistema que calcula cando e canto se debe renovar o aire en espazos confinados.\nPasamos entre o 80 e o 90% do tempo en lugares pechados, e a contaminación dos espazos interiores é entre 2 e 5 veces superior á do exterior. “No proxecto quería mellorar o control dos sistemas de renovación de aire, concretamente do sistema de recuperación de calor, un equipo que renova o aire interior dos edificios co aire exterior”, explica Ruiz.\nO uso de sistemas de renovación de aire adoita ser elixido polo usuario sen información fiable sobre o aire do lugar. Ilundi deseñou un control automático paira iso. Traballou cun dispositivo da empresa Inbiot. “O dispositivo mide os datos de calidade do aire e envíaos a un módulo directamente conectado ao recuperador de calor. Este módulo xestiona os datos e calcula a cantidade de aire que hai que renovar nese lugar a partir dun algoritmo”, explica Ruiz.\n“Comparando este dispositivo desenvolvido pola miña banda paira o recuperador de calor cos controladores manuais obtemos –di Ruiz- dúas cousas: por unha banda, reducir o consumo de enerxía, xa que en todo momento renovaremos o aire necesario, e por outro, mellorar a saúde e o benestar, porque sempre teremos a mellor calidade do aire en espazos pechados”.\nPor iso, foi galardoada cun premio especial a iniciativas paira a loita contra o covid-19 na cuarta edición dos Premios Rural de Traballo Fin de Estudos Kutxa.


BNG | 25 de xuño de 2018\nAvia e Paco diante das persoas que participamos na Asemblea Local\nA nosa Asemblea Local do designou a Francisco Jorquera e a Avia Veira como cabezas de lista da candidatura co que nos presentar na Coruña nas eleccións municipais de 2019.\nA militancia apostamos así por Francisco Jorquera, peso pesado e referente político da nosa organización como cabeza de cartel, ao tempo que damos continuidade á nosa actual portavoz municipal, Avia Veira, que será a número dous da lista, e que supón un claro referendo ao seu traballo na actual corporación.\nNas súas primeiras palabras á militancia tras ser elixidos, agradeceron a confianza depositada e anunciaron que van traballar “como un tándem” até a data dos comicios, perfilando o proxecto de cidade co que van pedir a confianza dos coruñeses e das coruñesas.\n“Un bo goberno caracterízase por dúas cuestións: ter proxecto de cidade e ter capacidade, solvencia e liderado para levalo a cabo. A Coruña, neste momento, carece de proxecto e carece de liderado. Non podemos asumir a perda de peso da nosa cidade, hai que poñer a funcionar a súa enerxía e potencia”, salientaba Paco Jorquera.\nO noso candidato lembraba que tras defender “con paixón e argumentos” os intereses da Coruña desde os parlamentos español e galego, “teño agora a oportunidade de traballar pola miña cidade desde o Concello, pola cidade na que vivo desde os nove anos e na que naceron a miña muller e os meus fillos”, salientou emotivo.\nPaco e Avia avanzaron as liñas mestras do proxecto co que aspiramos a construír “unha Coruña con horizonte claro, que recupere o pulso, a iniciativa e a ambición por avanzar, que non sexa conformista e poña en valor os seus enormes recursos e capacidades”.\nO noso candidato a alcalde afincaba o proxecto que propomos en dúas apostas claras: “Primeiro, recuperar o peso e o dinamismo económico da cidade; segundo, facer da Coruña unha referencia, en Galiza e fóra dela, de cidade inclusiva, igualitaria, feminista, verde e aberta”.\nJorquera insistía ante a militancia en que “para facer da Coruña esa cidade de referencia non hai que estar mirando ou imitando a outros. Chega con mobilizar toda a potencia, capacidade e recursos que ten en favor dun proxecto compartido de cidade”.\nCulta, aberta e nacionalista\nNesta liña, explicaba, “a cidade que nós queremos constrúese a favor de si mesma, a partir do mellor da súa propia tradición, a da Coruña culta, progresista e republicana, moderna e aberta, librepensadora, popular, galeguista e nacionalista”.\n“No BNG sabemos facelo” –insistía- “e temos exemplos de prestixio internacional que o demostran. Nós non quedamos nas palabras bonitas, sabemos levalas á realidade”.\nConvencido de que “esta Coruña é posible”, o candidato a alcalde polo BNG pediu o apoio activo de toda a militancia e fixo un recoñecemento expreso do traballo realizado pola portavoz municipal Avia Veira, “que está a desenvolver un labor extraordinario e xa demostrou estar sobradamente preparada e ter a cidade na cabeza”.\n“É un orgullo compartir candidatura con ela”, recalcou Jorquera, que tamén tivo palabras de recoñecemento para os anteriores portavoces municipais e concelleiros e concelleiras nacionalistas e unha lembranza expresa para o primeiro alcalde nacionalista da Coruña, Domingos Merino.\nPola súa parte, Avia Veira sinalaba que no seu labor de oposición procura “que o cambio de Goberno supuña un cambio de políticas, non só de caras”, destacando que o traballo municipal do BNG foi crítico “pero sempre acompañado de achegas e propostas en materia de servizos sociais, medio ambiente, mobilidade, mercados municipais, situación dos barrios”.\n“Fixemos e, seguiremos nesa liña, facendo propostas transformadoras para logran que a cidade avance en clave de esquerdas, nacionalista e en favor das maiorías sociais”, subliñaba.\nAvia fixo fincapé “no enorme potencial desta cidade que debe ser referencia para o país, unha Coruña aberta ao mar, con porto, parques empresariais, universidade, centros de investigación, barrios con sentir propio e organizados, cunha enorme tradición asociativa e cunha potencia cultural e creativa. Ten todo para medrar e avanzar”, concluía.\nA Coruña, 22 de Xuño 2018.\nPodes ver este artigo na próxima dirección /articulo/novas/velaqui-noso-tandem-coruna/20180625095738007981.html


Moraña comeza os tres días fortes de celebración da festa do carneiro ao espeto con todas as medidas sanitarias - Canal Rías Baixas\nMORAÑA> Moraña recupera a programación cultural para a súa festa do Carneiro ao Espeto. O concello só vendeu este ano 15 lotes dos 50 que ofertou. Dende o goberno creen que a veciñanza escollerá outras alternativas para tomar o espeto e así adaptarse as medidas sanitarias.\nA festa do caneiro ao espeto de Moraña recupera a súa programación cultural. Por mor da pandemia, o ano paso a festa só celebrou o asado dos carneiros, pero este ano engádense numerosas actividades culturais.\nO evento principal terá lugar o domingo co asado do espeto. Este ano de novo, non se celebrará a comida na Carballeira. Os interesados fixeron as súas reservas e o día propio da festa pasarán a recollelo seu lote.\nO concello puxo a disposición dos interesados 50 lotes dos cales só se venderon 15. Dende o goberno consideran que este descenso débese á precaución polas medidas. Ademais do asado principal, os bares tamén ofertan o seu prato de carneiro.\nEsta fin de semana terán lugar os eventos máis importantes das festas do caneiro ao espeto de Moraña. Este venres actuarán Desconcerto, Broken Peach e La Oca Band, o sábado será a quenda de Gisela Concert Kids, Bombai e Soraya, e o día forte, o domingo, actuarán Luís Zahera e Tanxugueiras. Todos os espectáculos requiren de inscrición previa e contarán con todas as medidas sanitarias.\nFestas do carneiro ao espeto\nLa Oca band\nArtigo anteriorRuíz nega ter incumprido o acordo plenario como afirma a oposición\nSeguinte artigoOs portos deportivos de Sanxenxo izan as bandeiras de Galicia Calidade


Ladies, Wine & Design foi creada pola prestixiosa publicista Jessica Walsh en Nova York como unha iniciativa que buscaba reunir mulleres do mundo da creatividade (deseñadoras gráficas, ilustradoras, fotógrafas…) para dar voz aos seus problemas e buscar solucións. Unha conversa informal en maridaxe co viño foi o xermolo. Actualmente Ladies, Wine & Design é xa un concepto desenvolvido en máis de 180 cidades de 50 países.\nColleranos a inspiración traballando? Ou hai que saír a buscala polas orellas? Neste encontro de Ladies, Wine & Design vaise falar dos procesos de traballo e de como atopármonos coas musas.\nNoemí Cubillo coordina xunto con Lidia Bao (directora de márketing en publicidade) e Antía Paz (periodista especializada en comunicación en liña), encontros de networking entre mulleres de profesións creativas como parte dunha iniciativa que foi espallándose a nivel mundial. Ladies, Wine & Design dá nome a esta iniciativa na que as asistentes intercambian as súas experiencias profesionais dentro do mundo da creatividade.\nDe onde veñen as novas ideas?\nPara falar dos procesos de traballo e de como atopar ás musas con Bea Lema e Giovanna Lopalco como convidadas.\nCUBO da NORMAL\nPara poñer en xogo as capacidades comunicativas, cada participantes dispuso de 5’ para contar seu traballo e namorar ao xurado. O encontro rematou cos consellos de Lis Torrón, directora creativa executiva de Reclam, quen facilitou\nrecetas para “venderse mellor”.\nMulleres ao borde do cine\nSobre o cine non comercial da man de Ana Domínguez, promotora da mostra S8 de cine periférico.


Escolares de catro colexios de Vigo achéganse ás matemáticas dun xeito “comprensible, divertido e atractivo” | Universidade de Vigo\nEscolares de catro colexios de Vigo achéganse ás matemáticas dun xeito “comprensible, divertido e atractivo”\nNun proxecto do grupo de innovación docente MaReMa, no que tamén participa o CEIP Froebel\nEstudantes do CEIP García Barbón participaron no campus nun encontro con investigadoras\nCiencias da Educación e do Deporte acolleu un encontro con investigadoras, no marco deste proxecto\nPreto de 300 escolares participan na segunda edición de 'Te lo cuentan las matemáticas'\nOlga Pérez protagonizou o segundo dos encontros deste trimestre\nAlumnado do CEIP García Barbón asistiu de xeito presencial a esta actividade\nBeatriz Álvarez e Marta Pérez\nNo proxecto participan estudantes de 5º e 6º de primaria de cinco colexios\nEduardo Muñiz DUVI Pontevedra 08/04/2022\n“No campo das matemáticas é fundamental realizar accións desde as primeiras etapas da educación, cando comezan a ser rexeitadas, e non limitarse a etapas posteriores, onde a recuperación de habilidades e interese é máis complexa”. Deste xeito pon de relevo o grupo de innovación docente MaReMa (Materiais e Recursos para as Matemáticas) a importancia de achegar esta ciencia os nenos e nenas a través de “metodoloxías educativas innovadoras que mostren as matemáticas como unha achega comprensible, divertida e atractiva”. Ese é o obxectivo do proxecto Te lo cuentan las matemáticas, que, co financiamento do Consello Social da Universidade de Vigo, desenvolven ao longo do presente curso con preto de 300 estudantes de 5º e 6º de primaria de catro colexios de Vigo e un de Pontevedra. A través dos obradoiros que imparten nestes centros preto de 60 estudantes da Facultade de Ciencias da Educación e do Deporte e de encontros con investigadoras e investigadores, este proxecto busca “espertar vocacións matemáticas” entre os nenos e, especialmente, as nenas, dado o “nesgo de xénero existente neste campo”, como sinala a súa coordinadora, a profesora Marta Pérez.\nCon tres bloques de actividades que se levan a cabo ao longo do curso, este proxecto de divulgación desenvolvía este xoves en Ciencias da Educación e do Deporte a actividade de peche do segundo trimestre. Protagonizada polas investigadoras Beatriz Álvarez e Olga Pérez e dirixida a pór en valor as figuras das matemáticas Hipatia de Alexandría e Emmy Noether, tratouse de dous encontros nos que participaron preto dun centenar de estudantes do CEIP García Barbón e que seguiron de xeito virtual, a través de UVigo TV, os estudantes dos outros CEIP participantes; os vigueses Chans de Bembrive, Frian-Teis e Virxe do Rocío e o Froebel de Pontevedra. “Pensamos que temos que achegarnos aos colexios e manter unha comunicación estable entre a universidade e os centros educativos”, salienta Pérez dun proxecto “que é transversal ao ciclo da educación, desde a educación primaria, os graos en Educación Primaria e en Matemáticas ata a carreira investigadora en matemáticas”.\nNovas propostas e formación para docentes\nCon respecto á súa anterior edición, Te lo cuentan las matemáticas incorpora no presente curso “unha nova liña temática para o alumnado que xa participou no proxecto o ano pasado” e para o que se deseñaron novas actividades. Así mesmo, investigadoras do grupo MaReMa puxeron en marcha un curso no Centro de Formación e Recursos (CFR) de Pontevedra, dirixido a docentes de primaria, co obxectivo de “que poidan implantar os talleres nas súas aulas e incorporarse ao proxecto o vindeiro curso”.\nXunto a Pérez, o equipo responsable deste proxecto intégrano os tamén docentes da UVigo José Manuel Casas, Xabier García e Ixchel Dzohara Gutiérrez e a investigadora predoutoral da Universidade de Santiago de Compostela Beatriz Álvarez, aos que se suman os profesores de primaria Lorena Fernández e Benito Gil. Director do CEIP García Barbón, Gil foi un dos participantes nos encontros deste xoves, inseridos nunha iniciativa, recoñece, “que para nós é altamente positiva, porque enfoca as matemáticas dunha forma moi distinta, moito máis manipulativa”, o que permite que os escolares se acheguen a esta materia “dunha forma que comprenden moito mellor”. Así mesmo, Gil destacou tamén o positivo de que esta iniciativa achegue aos colexios “aos rapaces e rapazas que se están formando para ser futuros profesores e que poden vivir a realidade dun centro”.\nPór en valor ás súas utilidades e ás mulleres matemáticas\nUn dos obxectivos do proxecto é, como sinala Pérez, rachar “coa percepción social das matemáticas como unha ciencia desconectada da vida cotiá”, motivada ao seu xuízo polo feito de “que nunha gran medida” a súa aprendizaxe nesta etapa se vexa reducida “unha aplicación de regras de forma mecánica”. Fronte a isto, esta iniciativa avoga por unha metodoloxía baseada “na manipulación, as tecnoloxías e as súas aplicacións na vida cotiá”, á vez que busca dar visibilidade tanto ás “diversas saídas profesionais” destes estudos, como ao propio labor dos investigadores e investigadoras, “prestando especial atención ás medidas destinadas a favorecer a igualdade de xénero” neste ámbito.\nCon esa idea, en cada bloque de actividades combínanse as iniciativas dirixidas a afondar nas aplicacións das matemáticas en ámbitos que van da espionaxe ás viaxes espaciais, coa posta en valor das achegas realizadas ao longo da historia por diferentes “matemáticas de referencia”. Así, no primeiro trimestre os nenos e nenas que participaban por primeira vez no proxecto realizaron actividades centradas na criptografía e os algoritmos, coas que puideron coñecer as figuras de Ada Lovelace e Agnes Meyer Discroll, mentres que para aqueles que o facían por segunda vez deseñáronse novas propostas centradas nos códigos e as súas aplicacións, así como na traxectoria da matemática da NASA Dorothy Johnson Vaughan. O segundo bloque englobou por unha banda as propostas de Te lo cuentan las cónicas, centradas na aplicación desta ciencia na astronomía e na figura de Hipatia de Alexandría, cos novos contidos de Te lo cuentan los movimientos, sobre os seus vínculos coa arquitectura e arte e as achegas de Emmy Noether. Por último, o próximo trimestre desenvolveranse tanto actividades centradas nos mapas, nas viaxes e na traxectoria de Maryam Mirzajani, como o novo bloque Te lo cuentan los datos, no que se porá o foco na súa aplicación no combate de epidemias e na figura de Florence Nightingale.\nCada un destes bloques abrangue á súa vez dous obradoiros, impartidos polo alumnado do Grao en Educación Primaria, un de carácter manipulativo e outro tecnolóxico, nos que, explica Pérez, “os contidos tratados ilústrase con aplicacións da vida cotiá”. A estes súmanse os encontros con investigadoras e investigadores, nos que se afonda na “vida científica e persoal” de mulleres matemáticas de referencia “nun campo de investigación estreitamente ligado coa temática”. Así mesmo, o proxecto abrangue tamén a xeración doutra serie de materiais, como os vídeos recollidos na web do proxecto.\nCo apoio da Fundación Española para la Ciencia y la Tecnología (Fecyt), Te lo cuentan las matemáticas desenvolveuse por primeira vez o pasado curso, coa participación de 650 alumnos e alumnas de doce centros educativos. A análise que o grupo MaReMa desenvolve das valoracións que realizaron do proxecto os nenos e nenas permitiron constatar como con este tipo de actividades incrementábase “o gusto, motivación e interese do alumnado polas matemáticas”. De feito, a porcentaxe de participantes que, tras o proxecto, manifestaban ter interese por esas “vocacións matemáticas” que o proxecto busca espertar aumentaba preto dun 20%.


"A outra cara dunha batea" - GCiencia\nA outra cara dunha batea / Jorge Hernández Urcera. InvestigArte\n“A outra cara dunha batea”\nJorge Hernández Urcera, do Instituto de Investigacións Mariñas (CSIC), mostra unha espectacular imaxe submarina dunha batea\nPor Redacción | 31/03/2014\nDende o seu comezo en 1946, o cultivo do mexillón Mytilusgallo provincialis nas rías Baixas experimentou un crecemento espectacular; hoxe en día é a rexión máis produtiva de Europa e unha das máis importantes a escala mundial. O número total de bateas en Galicia é de 3337, cun 97 por cento delas situadas nas rías Baixas e unha produción media anual de 250.000 toneladas.\nNas bateas crecen os moluscos bivalvos desexados pero tamén moitos outros organismos sobre as cordas e os flotadores, pertencentes a case a maioría dos grupos mariños máis importantes: ascidias, crustáceos, celenterados, poliquetos,briozoos, hidrozoos, esponxas, equinodermos. Entre as cordas deambulan así mesmo bancos de peixes como béstas, mujílidos e sargos.\nPor outro lado, o cultivo de mexillón provoca na columna de auga unha forte diminución do seston, material en suspensión, con vida ou sen ela, filtrado polo organismo. Obsérvase ademais un incremento na concentración de amonio, produto de excreción do mexillón. As altas taxas de material sedimentado, asociado á deposición de feces, orixina un aumento na densidade de individuosepibentónicos (organismos que habitan na superficie do fondo mariño) en comparación coas zonas sen bateas.\nPolo que unha batea de mexillón é un auténtico ecosistema que convén estudar con detemento, xa que aínda que é un verdadeiro arrecife para moitos organismos mariños, tamén produce unha alteración na estrutura das comunidades que habitan no fondo.\nPara ver as fotos, en INVESTIGARTE\nNoraboa a Jorge Hernández Urcera pola súa foto e a todos os que convocan InvestigArte: Fundación Barrié, Campus Vida da USC, Universidade de Santiago, IDIS e Fundación Ramón Domínguez.\nTemas: InvestigArte, Jorge Hernández Urcera, Macrociencia


O Programa de Envellecemento Activo da concellería de Servizos Sociais do Concello de Oleiros ten diversas intervencións encamiñadas ao mantemento dunha vida activa e plena da poboación maior de 60 anos. Dentro deste programa realizanse as ACTIVIDADES 60+: un amplo abanico de actividades dirixida a mellorar a condición física, social e cognitiva das persoas ao chegar esa etapa da vida.\n· Talleres de ximnasia: exercizos de equilibrio, coordinación, axilidade, flexibilidade, forza, resistencia e velocidade…dirixidos a manter unha condición física que proporcione autonomía na vida diaria\n· Talleres de ioga e relaxación: preparación corporal, posturas de ioga, exercizos respiratorios, expresión corporal, flexibilidade, eliminación de tensións... co obxectivo de manter o necesario equilibrio e un maior autocoñecemento do noso corpo.\n· Talleres de memoria: cun dobre obxectivo de adestramento cognitivo e de recuperación da memoria histórica. Neste último programa se coordinan e dinamizan uns proxectos de intervención que baixo o nome de “Oleiros na memoria” levan a cabo as seguintes actuacións:\n- Equipos de investigación: formados polas persoas participantes en cada grupo que se ocupan de recoller documentación da memoria histórica, fotografías, anécdotas, lendas, vivencias, revisións bibliográficas...\n- Equipos “Entrevistando a memoria”: conformados por persoas seleccionadas en cada grupo que se ocupan de entrevistar nos seus domicilios a persoas usuarias do Servizo de Axuda no Fogar e que contan con capacidade para contar as súas vivencias.\n- Equipos do “Proxecto interxeracional”: actividade desenvolta nalgúns centros educativos de primaria polo grupo de memoria desa localidade, na que un grupo de maiores trasladan aos mais pequenos, nas propias aulas, as vivencias da súa infancia e lles contan historias relacionadas coa súa vila.


Número 232- 19 de maio de 2014\nPublicamos unha carta que nos remite unha das compañeiras presentes na Mesa de Acción Social. Entendemos que reflicte o sentir de moitas e moitos compañeiros e compañeiras que non chegamos a entender a actitude do reitor que mentres parece que sacará diñeiro debaixo das pedras para manter uns incentivos á xubilación ilegais, superar a taxa de reposición imposta para a contratación de PDI…, recorta os dereitos sociais.\nA UDC no pozo das estatísticas\nEstá claro que a Universidade da Coruña non é unha universidade brillante no referente á produción científica, tampouco foi capaz de presentar un sólido proxecto de Campus de Excelencia Internacional. Ou ben non hai substrato de onde tirar ou os que dirixen a Universidade non son capaces de levar a efecto proxectos que distingan, dun xeito positivo, á UDC.\nA acción social na Xunta\nO reitor da Universidade da Coruña non foi o único, nin sequera o primeiro que optou, polo recorte da acción social, transferindo, deste xeito, o diñeiro dese capítulo a outros “máis necesarios”.\nMontoro non precisa en que ano se devolverá a paga extra suprimida en 2012\nO ministro de Facenda, Cristóbal Montoro, non precisou o ano en que se fará efectiva a devolución da paga extra de Nadal suprimida aos traballadores/as da Administración Pública en 2012 e insistiu en que será reintegrada progresivamente "cando o permitan as condicións económicas e presupostarias".\nRADIOGRAFÍA DO DESEMPREGO II:\nUn de cada tres parados leva mais de 2 anos buscando emprego\nA EPA do 1º trimestre mostra a grande dificultade para atopar emprego en Galicia. O paro de moi longa duración vai gañando espazo nas estatísticas.\nA AGDSP ante o peche de camas en verán en Galicia\nAnte o anuncio de peches de camas durante o próximo verán nos hospitais galegos a Asociación Galega para a Defensa dá Sanidade Pública quere comunicar que\nTRAXEDIA DO TREN ALVIA EN COMPOSTELA\nO sistema de seguridade do Alvia segue sen funcionar dez meses despois do accidente de Compostela\nOs fabricantes defenden o funcionamento dos seus equipos ERTMS en Galicia, polos que cobraron 164 millóns, pero Adif asegura que seguen dando problemas.\nManifestación contra as obras da Mariña\nO goberno do PP ven de dar o pistoletazo de saída ás obras do túnel de A Mariña, un proxecto no centro da cidade coa intención de soterrar o tráfico dende a Praza de Ourense até a Solana, creando un túnel de catro carrís para que pasen os vehículos.\nA impunidade do piquete empresarial e o castigo do piquete sindical\nCantos piquetes empresariais foron detidos nas últimas folgas xerais? Cantos membros deses piquetes empresariais foron xulgados, cantos condenados? Cantos recibiron penas de cárcere?\nWert descualifica aos reitores no Congreso e acúsaos de mentir no seu manifesto en defensa das bolsas\nComo xa vos indicamos nun anterior PASquín o Ministerio xa se pronunciara en contra do manifesto lido polos reitores o pasado día 30 de abril, agora o propio ministro de Educación asegura que os argumentos dos reitores sobre as bolsas "non" teñen fundamento" e que algunhas das súas afirmacións son "manifestamente incertas".\nFeijoo, en plena campaña electoral, destina outros 540.000€ a subvencionar aos medios de comunicación\nNo DOG do 12 de maio publícase a RESOLUCIÓN do 5 de maio de 2014, da Secretaría Xeral de Medios, pola que se amplía o crédito inicial das axudas económicas destinadas a empresas xornalísticas e de radiodifusión.\nO #15M ESTÁ DE ANIVERSARIO\nTres anos de 15M: Até onde chegou a marea?\nO 15 de maio de 2011 cidades de toda España acollen manifestacións masivas, formadas por milleiros de persoas, sobre todo mozos e mozas, que querían deixar patente a súa indignación pola situación do país, polo desemprego e a falta de oportunidades, pola rixidez e opacidade das estruturas democráticas que só conseguen afastar os cidadáns da toma de decisións e contra o turnismo bipartidista.\nEstá en galego!? é unha web para saberes de todas esas pequenas aplicacións curiosas e útiles. Da man de Xesús M. Mosquera Carregal, un utilísimo recurso para poder utilizarmos máis trebellos na nosa lingua.\nEn defensa da xustiza en galego\nA defensa do galego na xustiza. Esa será a encomenda dos novos 20 novos xuristas que ingresarán na Irmandade Xurídica Galega.\nFEIJOO, E AS OUTRAS BANDEIRAS?\nCÓMO ENCHER OS MITINS\nOS DAS EUROPEAS TAMÉN REPITEN\nNúmero anterior 12/05/2014


Aprende a facer queixo e manteiga en Arzúa – disquecool\nPor Cris Estilos de Vida 16/12/2011\nAprende a facer queixo e manteiga en Arzúa\nNon mentía o outro día cando vos dicía que esta finde temos máis plans que días. Este sábado e domingo ten lugar tamén a Feira Ecolóxica Terractiva en Arzúa, que fronte a outras feiras e mercadillos, non pretende facernos consumir, senón sobre todo pensar.\nEse é o seu obxectivo, ou como din desde a organización “queremos facer ver que outro mundo é posible, que interactuar coa Terra non debe ser prexudicial para ela”, pero amosándoo de forma didáctica e entretida. O certo é que o ambiente é moi festivo, con moitas tendas “verdes” e actividades creativas, que cada ano se enchen con máis visitantes, incluso de fóra da comarca.\nEu fun hai un par de anos e podo confirmarvos que foi moi divertido. Aprendín a facer colonia, comín cousas que nunca comera antes e había uns xoguetes artesanais moi orixinais que podía probar -durante horas- quen quixese. Lendo a programación deste ano, podo ver que non vai desmerecer aos anteriores, con multitude de obradoiros (para min é do máis divertido, ocio activo que o chaman), coma por exemplo, biodanza, elaboración artesanal de queixo e manteiga, cociña vegana ou montaxe de instrumentos tradicionais.\nRecoñezo que eu teño certa alerxia ao discurso ultra-ecolóxista cando se achega a temas de medicina alternativa e crecemento persoal (que diso tamén haberá actividades varias), pero do que non cabe dúbida -e poderemos comprobar en Arzúa- é das vantaxes dun tipo de comercio diferente, máis centrado no local, sobre todo no que toca á alimentación. Así, na Feira haberá por exemplo produtos da horta levados polos mesmos produtores da zona que venden na Feira de Arzúa dúas veces ao mes.\nAdemais de obradoiros, degustacións e postos de artesanía, alimentación ecolóxica ou herbas medicinais, tamén haberá actuacións de música, teatro ou maxia, prestando especial atención á programación infantil. Sen esquecer a parte reflexiva, con conferencias, exposicións, videoproxeccións, ou documentais sobre o medio ambiente e como melloralo.\nSerá este sábado e domingo, de 11:00 a 14:30, e de 17:00 a 21:00 horas, no Recinto Feiral de Arzúa. Para enterarte de todos os detalles bota un ollo ao xornal da Feira, na súa páxina web.\nAnteriorMercando os regalos de Nadal nos bares de Pontevedra\nSeguinte66.AvenidaBrasil, tenda conceptual ao outro lado do Miño


Vieiros: Galiza Hoxe - Sen rede, nin teléfono, a dez minutos da capital do país\nMáis novas sobre a fenda TIC\nSen rede, nin teléfono, a dez minutos da capital do país\nVeciños do Concello de Vedra levan dous anos reclamando a liña. Desde Telefónica dinlles que á empresa non lle compensa botar a rede deica os seus fogares.\nR.N - 10:15 19/03/2010\nTags: Concello de Vedra fenda dixital Telefónica\nConcello de Vedra ( Imaxe: Galipedia)\nNon é o primeiro caso que lles contamos de veciños do rural do país incomunicados telefonicamente e sen posibilidade de acceso a internet. Que tres postes de telefonía poden ser un abismo vímolo xa á beira doutras urbes galegas, como o caso denunciando por un veciño de Coles, á beira de Ourense. Desta volta contámoslles dunha situación similar ás portas de Santiago de Compostela, no veciño Concello de Vedra.\nNun área recentemente urbanizada no contorno da parroquia de San Xián de Sales levan dous anos turrando para que a liña telefónica chegue deica os seus fogares. O concello vese afectado pola propia rede obsoleta despregada pola durante moitos anos empresa monopolizadora do sector, Telefónica, e á vez as vivendas, situadas no contorno de Laraño sofren agora da falta de vontade desta compañía para levar a liña a seus fogares.\nTelefónica négase a estender a liña\n"Telefónica di que non é viábel", explica para Vieiros o presidente da Asociación de Veciños de San Xián de Sales. Santiago Neira relata que a operadora se amosou inicialmente inflexíbel á hora de responder ás demandas da veciñanza. A mediación do concello conseguiu apenas que, no momento actual, Telefónica expón que estaría disposta a realizar o investimento no caso de que se lle garanta por escrito un mínimo de vinte altas e un tempo mínimo de permanencia co compromiso dos contratantes de non cambiarse a outra operadora. A esixencia, no gume do legal, é de momento obstáculo dous anos despois de que comezasen as reclamacións.\nDesde a Xunta sinalan que é competencia do goberno español garantir a cobertura da liña telefónica fixa a todo o territorio estatal. Desde a administración galega, e malia as eivas aínda na extensión da rede a todo o país e o lastre das liñas TRAC, remítense ao Plan Director de Banda Larga 2010-2013 como garantía de que nese ano o 94% da poboación conte coa posibilidade de acceder desde o fogar a servizos de internet de alta velocidade. Sinalan desde a Secretaría de Modernización e Innovación Tecnolóxica que tal e como contempla o plan, o 6% restante sería cuberto a través de servizos de acceso vía satélite.\nA fenda que sofren nesta área do municipio abrangue tamén a cobertura da telefonía móbil. De feito, a instalación irregular dunha antena deste tipo rematou no xulgado determinando a Xustiza a súa retirada. A medio prazo, está prevista a instalación doutras dúas antenas, desta volta cumprindo cos requirimentos legais, que garantirían a cobertura en todo o concello.\nPor outro lado o colectivo veciñal propuxo tamén o despregue dunha rede wimax e mesmo se realizaron as xestións pertinentes. Esta alternativa acolleríase ademais ás axudas específicas do Goberno neste eido e precisarían dun investimento reducido e apenas unha cota de alta de 120 euros por fogar conectado. Mais nesta altura de 2010, os veciños seguen agardando por acceder á sociedade da información.


Ideoloxía da pandemia, pandemia da ideoloxía: unha realidade paralela | Ollaparo off\nCOVID-19, Estado, Movementos sociais, Opinión, Política\t— 10 Agosto, 2020 at 11:56 a.m.\nOs dados son demoledores. Durante meses, España foi o país do mundo con máis mortos de Covid-19 por millón de habitantes (e aínda o seria se contabilizasen, como pide a OMS, os 44. 868 falecidos con PCR ou sintomatoloxía compatibel). Continuamos ostentando o record global de sanitarios infectados. A pouco máis dun mes de finalizar o Estado de Alarma, lideramos os rebrotes no marco europeo. Países da nosa contorna puxéronnos na lista negra desde a perspectiva dunha segunda onda de pandemia, coas desastrosas consecuencias económicas e sociais que esa estigmatización leva. Escalamos ao primeiro posto en taxa de paro xeral e xuvenil da Unión Europea (UE), por diante do tres veces rescatada Grecia, tras coñecerse que no segundo trimestre destruíronse 1,1 millón de empregos (especialmente autónomos, temporais e mulleres, e sen contar os ERTES que son canteira de potenciais ES). E o PIB nese período esborrallouse até o 18,5%, o nunca visto desde a guerra civil. Cando países como o decimado EE.UU, Alemaña, Francia, ou Italia rexistraran un 9,5%, un 10,1 %, un 13,8% e un 12,4% respectivamente. Todo iso cun déficit acumulado até xuño do 4,4%, equivalente a un montante de 48.000 millóns de euros, sendo en 2019 nosa economía a que crecía por encima da media europea.\nA que se debe, pois a anomalía española, monitorizada por un goberno que en pouco máis de 72 horas pasou da indiferenza ante a pandemia á contundencia decretando o confinamento máis estrito, radical e comprido, de persoas e empresas, do continente? Quizais a mellor forma de definir ese vaivén que nos arroxou a ser os grandes damnificados na crise sanitaria e na crise económica (tanto monta equitación tanto) sexa recorrer a dúas eslóganes e outros tantos pronunciamientos emitidos desde o poder. Falamos por un lado do ciclo que vai desde a <<Operación Balmis>> ao <<Saímos máis fortes>>, de idéntico calibre propagandístico. E por outro, esgrimindo o anticipado polo responsable de Emerxencias e Alertas Sanitarias, e o afirmado pola ministra de Economía, frustrada opositora a presidir o Eurogrupo. Fernando Simón anunciou ao 23 de febreiro que <<ao moito teriamos un ou dous contaxios>>, cando o mesmo día en que se clausuraba o Mobile de Barcelona, coa irritación da clase política e ministerial que non vía motivos para iso, naquel momento o 13 de febreiro, España rexistraba a primeira vítima por coronavirus e o número de sanitarios ía en aumento (o 4 marzo legarían a 200, segundo denunciaba na capa o diario EL País). No outro extremo, embora con parecido descoñecemento de causa, ese mesmo significativo 4 de marzo, Nadia Calviño aseguraba no Congreso que o impacto do coronavirus sobre a economía “será pouco significativo”.Outra que tal. Claro que, metidos de cheo no desatino, velaí a reunión do Consejo Nacional de Seguridad, con todas as forzas vivas da nación en perfecta orde de formación, celebrada tamén o mesmiño fatídico día, avaliando o risco de pandemia como “improbabel”. O modelo CIS Tezanos como marca da casa. A realidade paralela que os nosos representantes chaman “nova normalidade”.\nPrimar a política do relato sobre os feitos produce monstros asintomáticos cando a opacidade é norma de obrigado cumprimento. O que ocorre é que o xute psicolóxico (paternalista e autoritario) con que se gobernou a crise permitiu converter a distópica pandemia nun simulacro de eficacia se permaneciamos atentos á pantalla. Por se non estivese claro, Pedro Sánchez non os lembrou ao proclamar que o “virus non o transmiten as institucións, senón as persoas”. De onde se deduce que o goberno de coalición de esquerda que preside fixo o que debía ao tratar aos cidadáns como menores de idade, nos diferentes bandazos dados desde o Executivo para surfar o conflito. Aínda que, o presidente ignora os casos de Carmen Calvo, Irene Montero e Carolina Darías, infectadas polo virus na súa dupla condición de persoas-institución, e que todo o grupo parlamentar socialista recebiu completamente sen gardar as cautelas de aforamento estabelecidas para aclamalo como a Cesar após as Galias. Un home completo non precisa ser unha autoridade, que dixo Stirner.\nUn Estado de Alarma absolutista made in China, beirando o inconstitucional; un mando único e integral que deixaba facer ás comunidades cando era incapaz de achegar os recursos precisos para frear o desastre; unha desescalada diferida desde a sospeita dun grupo de expertos que nunca existiu; e, finalmente, unha apertura tan atrapallada e insensata como foi a brusca virada cara o ferrollo total, que nos colocou en dúbida para metade da Europa. De novo, nada é verdade nen é mentira, todo depende da cor con que se ollar. E para iso Moncloa conta co duopolio da televisión privada (Mediaset e Atresmedia), beneficiado durante a crise con 25 millóns de euros por razóns inconfesabeis, malia tratarse de dúas corporacións mediáticas que fecharon o pasado exercicio con grandes gaños.\nA clave desta aberración radica na ideoloxización da pandemia argallada entre tebras a favor de parte, a dominante e a opoñente. Franquismo sociolóxico puro e duro. Ou se está comigo ou se está contra todos, pondo á xente como escudos humanos. Tan absurdo, negativo e bochornoso seria instigar unha cruzada contra Aragón e o seu presidente socialista por ser a rexión da UE con maior incidencia de rebrotes, como o foi no seu momento a sarracina de signo contrario emprendida por terra, mar e aire desde o Goberno e os seus aliados mediáticos contra a Comunidade de Madrid rexida polo PP. O coronavirus non é de dereita nen de esquerda, sen negar a realidade política que apañe en cada caso. Loxicamente esa parasitación ideolóxica da pandemia leva implícita e xunguida en lóxica bumerán outra pandemización da ideoloxía de consecuencias inesgotabeis. O que onte foi orgulloso activismo da sociedade civil para espertar conciencias ante a perniciosa realidade circundante, agora, nalgunha medida, son terminais do novo poder que actúan como parapeito. Lamentablemente hai sectores do feminismo, os yayoflautas, memorialistas, etc., que foron cooptados polo goberno de coalición de coalición progresista, e en casos concretos mesmo pasaron a depender de fondos públicos. Algo parecido ao que xa vimos ao principio da transición con determinados movementos satelizados pola esquerda antifranquista da véspera que teceu a nova normalidade do Réxime do 78.\nTags Andaço Ideoloxía Pandemia Podemos PSOE Réxime do 78 Surto


Admisión 2021/2022: Listaxes provisionais de alumnado admitido | IES Perdouro\nInicio » Admisión 2021/2022: Listaxes provisionais de alumnado admitido\nAdmisión 2021/2022: Listaxes provisionais de alumnado admitido\nSáb, 24/04/2021 - 20:31 — spdocobo\nAs listaxes de alumnado admitido en ESO e Bacharelato están publicadas no taboleiro de anuncios interior do Instituto, xunto a Secretaría. Todo o alumnado que presentou a súa solicitude dentro do prazo foi admitido, excepto erro ou omisión (recomendamos consultar as listaxes persoalmente ou ben chamando ao centro - 982870102 -)\nAcceden ao centro 11 alumnos/as de 1º de ESO, 1 de 3º de ESO e 13 de 1º de Bacharelato.\nPrazo de reclamacións ante a dirección do centro: ata o día 30 de abril, incluído.\nPublicación das listaxes definitivas: unha vez se resolvan as reclamacións e, en todo caso, antes do día 15 de maio.\nSolicitudes presentadas fóra de prazo:\nAs instancias que se reciban entre o 23 de marzo e o 18 de maio, ambos incluídos, serán consideradas fóra de prazo (Artigos 15, 34 e D.A. primeira da Orde do 12 de marzo de 2013) e perderán o seu dereito de prioridade.\nEstas solicitudes enviaranse á Xefatura Territorial de Lugo, que adoptará as medidas necesarias para asegurar a escolarización do alumnado afectado nun centro sostido con fondos públicos que dispoña de prazas vacantes.\nMáis información na páxina sobre admisión do alumnado en ESO e Bacharelato, no sitio web do IES Perdouro.


Moveneda - Movemento Veciñal Neda - A realidade tras da campaña #ViveEnNeda\nCategoría: Urbanismo, Obras e Servizos\nPublicado o 28 Noviembre 2020\nA nova campaña #ViveEnNeda é brillante e atractiva no formato e felicitamos os seus creadores. Lamentablemente a problematica da caida e envellecemento da poboacion en Neda ven de lonxe e foi agravada polas escasas e fracasadas medidas adoptadas polos gobernos de Cabezon e Alvariño.\nNeda carece de un Plan Xeral de Urbanismo. Na elaboracion do proxecto de PXOUM se investiron mais de 100.000 euros e seguimos sen ter nada. Vai seguirse adiante con ese proxecto?\nA realidade de Neda é que o parque de pisos novos é inexistente, e as vivendas dispoñibles son vellas e precisan moitas reformas. Tampouco se fixo nada para modular e apoiar unha baixada os prezos do aluguer, que en moitos casos son claramente excesivos comparados con outros concellos da comarca.\nTodo isto fai que lamentablemente moita xente desbote a idea de afincarse en Neda.\nSe gastan miles de euros en campañas publicitarias das que non temos unha avaliacion seria do seu impacto e resultados. Eses cartos se puideron empregar en axudas directas para atraer familias ou en crear unha Bolsa Municipal de Vivenda.\nNos ultimos anos o Concello de Neda non tomou ningunha medida de calado para paliar estas eivas. Como en outros temas, dende MOVENEDA presentamos propostas e ideas o goberno para discutilas, chegar a acordos e implantalas. Por exemplo, propuxemos ampliar as areas de rehabilitacion (subvencionadas pola Xunta) a outras zonas do concello aparte da Rua Real\nLamentablemente, o silencio, a autosuficiencia, o desprezo e a negativa do grupo de goberno a toda proposta que non saia das suas cabezas condena a este concello a ir esmorecendo pouco a pouco.\nEstá eiquí: Home Urbanismo, Obras e Servizos A realidade tras da campaña #ViveEnNeda


SOUTOMAIOR APROBA UNHA MODIFICACIÓN ORZAMENTARIA PARA FINANCIAR A LIMPEZA DO CEIP PADÍN TRUITEIRO E OUTRAS MELLORAS | Xornal Galicia Sur\nSOUTOMAIOR APROBA UNHA MODIFICACIÓN ORZAMENTARIA PARA FINANCIAR A LIMPEZA DO CEIP PADÍN TRUITEIRO E OUTRAS MELLORAS\nCoa chegada dos alumnos de infantil ao centro escolar o Concello asume este custo que antes financiaba a Consellería de Educación\nO pleno municipal de Soutomaior aprobou esta mañá a modificación orzamentaria necesaria para que o Concello afronte varias melloras no municipio. Entre elas destaca a limpeza do colexio Padin Truiteiro, que agora corresponde ao consistorio. O total da modificación ascende a 69.938 euros, que se financiarán co remanente de caixa do exercicio anterior.\n“A reorganización do sistema educativo en Soutomaior durante este curso supón un paso adiante en educación e é normal que supoña máis gasto”, destacou tras o pleno o alcalde, Agustín Reguera, en referencia ao novo gasto que o goberno local debe asumir polos servizos da limpeza do CEIP Padín Truiteiro. Un cargo de 27.000 euros que antes correspondía á Consellería de Educación, pero que, tras a chegada dos alumnos de infantil ao centro e a súa conversión de CIP a CEIP, correrá agora a conta das arcas municipais.\nDo mesmo xeito, dentro desta modificación orzamentaria aprobáronse varias partidas de menor importe destinadas a outras melloras no municipio, como a reforma na pista de pádel inaugurada recentemente e pola que o Concello afrontou un gasto de 3.998 euros. Ademais, tamén se aprobou o gasto de 3.409 euros en melloras no saneamento e pavimentación en Moreira, de 10.331 euros para mellorar de seguridade viaria no barrio de Comboa e de 25.200 euros para melloras na rede de iluminación pública.\nAprobación contas 2018\nAdemais da modificación orzamentaria para afrontar melloras, o pleno municipal tamén ratificou a súa aprobación ás contas do pasado curso unha vez finalizado o prazo de exposición pública sen rexistrar nin unha soa apelación nin observación.\nEsta aprobación de contas permite ademais certificar o remanente necesario para afrontar os gastos da modificación orzamentaria aceptada en leste mesmo pleno. “A boa xestión ten os seus froitos. Dispoñer dun remanente do exercicio anterior permítenos afrontar melloras puntuais que son moi necesarias e beneficiosas”, destacou Reguera.\nMoción contra os contedores de Rande\nPor último, o pleno municipal aceptou a moción de urxencia proposta polo Bloque Nacionalista na que instaba o goberno municipal a expresar a súa oposición contra a instalación da base de contedores en Rande. Unha proposta sobre a que o goberno local abstívose ao considerar que “unha moción como esta hai que estudala para saber se iso afecta dalgunha maneira aos veciños e veciñas de Soutomaior”, destacou Reguera indicando que “non é algo que se poida decidir de urxencia”.\njulio 31, 2019\ten Concellos, Economía, Soutomaior\nnoviembre 26, 2015\t0 comments 1139 visitas\nReapertura da piscina municipal, tras as obras de mellora e mantemento da piscina municipal de Arbo\njulio 5, 2017\t0 comments 1366 visitas\nA piscina municipal do Concello de Arbo, abriu onte día 3 de xullo, as súas ...\nmarzo 10, 2017\t0 comments 913 visitas\nSegundo indicou o deputado de Mobilidade Uxío Benítez os traballos deben estar finalizadas ao remate ...


O xuízo contra a antiga cúpula de Pescanova queda esta semana visto para sentenza | Noticias de Galicia | CRTVG\nO xuízo contra a antiga cúpula de Pescanova queda esta semana visto para sentenza\nPublicado o 08/06/2020 21:54\nA sección cuarta da Sala do Penal da Audiencia Nacional retomou esta mañá o xuízo contra a antiga cúpula de Pescanova para que as partes expoñan os seus informes finais.\nEstá previsto que este xoves quede visto para sentenza o proceso que trata de desentrañar responsabilidades nunha das maiores crebas empresariais da historia de España, tras unha suspensión de pagamentos por importe duns 4.000 millóns de euros.\nO caso saltou en 2013, cando sorprendentemente se declarou a suspensión de pagamentos na multinacional con sede en Redondela, o cal destaparía unha trama de sociedades e prácticas supostamente irregulares para maquillar as contas da empresa e as súas débedas.\nNo banco dos acusados, 19 antigos directivos da empresa para os que a acusación pide máis de 160 anos de prisión, encabezados polo expresidente Manuel Fernández de Sousa, que se enfronta a 22 anos de cadea.\nAs defensas elevaron a definitivas as súas solicitudes de libre absollución invocando, na maior parte dos casos, e de seren condenados os seus representados, a atenuante de "dilacións indebidas". Mesmo, no caso do avogado de Manuel Fernández de Sousa, ex-presidente da empresa, pediu tamén de forma subsidiaria, se é condenado, as atenuantes de confesión, reparación do ano e eximente por necesidade.\nPola súa parte, o fiscal apoia a súa petición de pena "coa firme convicción de que as circunstancias e os indicios son hoxe xa feitos probados". Uns feitos que, para a acusación pública, poden resumirse en tres prácticas "irregulares baseadas nun engano": créditos para financiar operacións inexistentes entre a empresa matriz e as filiais, unha rede de sociedades instrumentais e o incremento da liña de crédito cos báncos.\nNese sentido, o fiscal apunta especialmente a Manuel Fernández de Sousa que, "interesado en captar determinados investidores particulares" interveu persoalmente, "asinando os documentos importantes" nunha sorte de 'espreita' a eses investidores. Así, puxo como exemplo correos remitidos por Fernández de Sousa a empresas -agora no xuízo como acusacións- como Silicon Metal Holding ou Luxempart: "Espero que te unas a nós", leu o fiscal dun deses correos asinados polo ex-presidente de Pescanova que, asegurou, "oculta que se trataría dun investimento ruinoso nunha empresa insolvente".\nQuinta xornada consecutiva sen mortes polo virus en Galicia, con 515 casos activos\nA cidade de Nova York empeza a espertar tras cen días de pandemia


Máis dun centenar de persoas na Casa hoxe na presentación do libro “GALICIA ENTRE COPAS”, de Mariano Fisac – Hércules Ediciones\nMáis dun centenar de persoas na Casa hoxe na presentación do libro “GALICIA ENTRE COPAS”, de Mariano Fisac\nA delegación da Xunta en Madrid, Casa de Galicia, acolleu esta tarde a presentación do libro “GALICIA ENTRE COPAS. Un viaje fascinante por los mejores vinos del fin del mundo”, de Mariano Fisac, unha publicación de Hércules de Ediciones concibida como unha guía de viaxes por Galicia, que pode facerse “con mochila e garfo, ou dende a casa, copa a copa”.\nRodríguez Barrena explicou que en Galicia, terra produtora de viños dende os romanos, ata hai tres décadas o cultivo era moi sacrificado, unha “viticultura heroica”. Agora “os nosos viños poden competir cos mellores do mundo”. Ademais das cinco Denominacións de Orixe, que acollen ás principais adegas, “Galicia é un mosaico de viños”, pois alí onde o clima e o chan o permiten hai emparrados ou viñedos. “Cada casa é unha adega e cada paisano un viticultor” que produce o coñecido “viño dá casa”.\nO xornalista Orlando Lumbreras sinalou que Fisac é “a única persoa que podía escribir un libro tan necesario. Só dende a paixón, a entrega desinteresada, o coñecemento e a honestidade pódese crear un traballo que será, estou seguro, referente nos viños galegos e nos corazóns de todos os que amamos os libros de verdade”.\nA responsable de Hércules de Ediciones Laura Rodríguez Herrera manifestou “o orgullo que representa para a editorial un libro como este, co que buscamos, como sempre, mostrar ao mundo o mellor que ten a nosa terra”.\nPola súa banda, Pepe Solla, (unha estrela Michelín), resaltou que “o viño conta historias humanas, historias de persoas que o elaboran coas súas mans, ao igual que este libro”.\nPara Mariano Fisac, “non” fai falta saber de viño para gozalo. Só fan falta ollos, nariz, boca e algo de tempo”. E precisamente este é o obxectivo de “Galicia entre copas, especialmente dedicado aos que queren apreciar e gozar o viño de forma sinxela”. É unha guía alternativa, con textos amenos, ilustracións e fotografías realizadas ex profeso que ofrece máis de 50 adegas das cinco D.O., máis un capítulo no que caben “outros viños” igualmente interesantes. Para Fisac, “o futuro dos grandes viños de España está en Galicia”. Ademais “é preciso simplificar a linguaxe e devolver a idea de que o viño, é un alimento máis”.\nMariano Fisac, licenciado en Dereito, é un galego afincado en Madrid que sempre mostrou unha especial inquietude polo mundo do viño, creando en 2008 o exitoso blog Mileurismo Gourmet(www.mileurismogourmet.com)dende o que propón unha visión alcanzable e democrática da gastronomía de calidade, cun especial foco no viño. Posteriormente puxo en marcha o blog en inglés sobre viños españois Wine Gossip From Spain(www.winegossipfromspain.com)con gran repercusión especialmente dende que organiza anualmente o concurso “Os 10 mellores viños por menos de 10 euros”, un verdadeiro trampolín para os viños de calidade de pequenos produtores.


Canles de IPTV para adultos - listas de reprodución actuais 18+ 2022\nAs canles eróticas e pornográficas pódense ver nun televisor de pantalla ancha se descargas as listas de reprodución actuais de IPTV. A televisión interactiva permítelle reproducir unha selección de contido gratuíto para espectadores adultos mediante aplicacións especiais.\n1 Visualización gratuíta de canles IPTV a través dun reprodutor para Smart TV\n2 Lista de reprodución europea actual para maiores de 18 anos\n3 Listas de reprodución autoactualizadas\n4 Outras fontes de contido pornográfico\nVisualización gratuíta de canles IPTV a través dun reprodutor para Smart TV\nPara gozar de ver IPTV 18+, debes instalar ForkPlayer no teu dispositivo de televisión. Neste reprodutor, podes ocultar contido de vídeo pornográfico de forma predeterminada. Para acceder a vídeos porno, debes facer o seguinte procedemento:\nExpanda Configuración da aplicación.\nBusca a liña “Contido para adultos” e activa a función.\nIntroduza o contrasinal predeterminado: 0000.\nDespois de conectar as canles eróticas, aparecerá unha icona coa inscrición “18+” na pantalla. Contén dous sitios populares con contido para adultos: pornhub e youporn. A resolución de vídeo máis alta é de 720 píxeles. Podes atopar vídeos de calquera xénero. Se a calidade HD non é suficiente e queres ver vídeos porno nunha pantalla grande en 4K, as listas de reprodución poden axudar. Os ficheiros gárdanse no formato M3U, o que lle permite reproducir vídeos eróticos rusos e estranxeiros. Tamén podes usar o popular VLC Media Player para configurar a túa televisión interactiva. Con el, incluiranse vídeos e seleccións de canles. Despois de descargar a lista de reprodución, debe iniciarse a través do reprodutor pegando a ligazón.\nPara comprobar o rendemento da lista de reprodución, recoméndase utilizar a utilidade IPTV Checker. O programa permítelle identificar cales das ligazóns directas deixaron de funcionar para eliminalas.\nLista de reprodución europea actual para maiores de 18 anos\nEsta colección para adultos contén máis de 30 canles. Inclúese nesta colección o querido por todos os Brazzers, Hustrel e XXX. Entre o contido dispoñible, algúns vídeos emítense en resolución HD. Ofrécense as seguintes canles para o receptor de televisión: MILF, Big Tits, Blowjob, Cuckold, O-la-la, Dorcel, Lesbian, Big Dick e moitas outras fontes impertinentes. Para descargar esta lista de reprodución, debes usar a seguinte ligazón: https://iptvmaster.ru/18.m3u. Aquí tes unha selección de vídeos eróticos, con máis de 300 películas porno. Moitos vídeos teñen menos de media hora de duración ou están en formato de clip curto. Incluíndo a maior parte do contido presentado pódese reproducir en excelente calidade. IPTV para adultos: listas de reprodución actuais para 2022:\nPodes ver centos de máis de 18 vídeos nesta ligazón: https://iptvlist.ru/hot400.m3u.\nPara os fans da pornografía checa, é adecuada unha lista de reprodución: https://iptvlist.ru/wp-content/plugins/download-attachments/includes/download.php?id=2360.\nOutra lista contén unha ducia de canles de televisión eróticas: https://iptvlist.ru/wp-content/plugins/download-attachments/includes/download.php?id=2372.\nAdemais, pódense atopar vídeos populares para adultos na ligazón directa: https://iptvlist.ru/2636.m3u.\nAquí está dispoñible unha lista de reprodución con amorodos para ver en Smart TV: https://iptvlist.ru/2713.m3u.\nListas de reprodución autoactualizadas\nNun dispositivo que admita a tecnoloxía IPTV, podes ver máis de 18 vídeos de 2022 en coleccións de actualización automática. Estas coleccións complétanse con noticias quentes de forma regular. A continuación móstrase unha lista das mellores canles IPTV 18 M3U.\nA primeira lista de reprodución inclúe 29 fontes. Entre eles cabe destacar Pornstar, Candyman, POV, PlayBoy, Brazzers TV, Teen, Russian Night , Nightclub. Para descargar, siga a ligazón directa: https://iptvlist.ru/wp-content/plugins/download-attachments/includes/download.php?id=1855.\nA seguinte lista de reprodución contén máis de 30 canles eróticas. A selección inclúe fontes como Jasmin, Big Ass, Hardcore, Big Dick, Fetish, Lesbian, Interracial, Russian. A lista de reprodución está dispoñible en: https://iptvlist.ru/wp-content/plugins/download-attachments/includes/download.php?id=2152.\nIPTV para adultos consta de 41 canles eróticas. Aquí podes gozar vendo as seguintes fontes: AST TV, Rubia, Morena, Lesbiana, Cámaras en directo, Red Traffic, Threesome e Visit-X. Para descargar a colección, terás que usar a ligazón directa: https://iptvlist.ru/wp-content/plugins/download-attachments/includes/download.php?id=2522.\nOutra selección abre o acceso para ver canles de televisión estranxeiras para adultos. Aquí hai máis de catrocentos vídeos de estudos coñecidos. Para iso, debes usar a ligazón: https://iptvlist.ru/wp-content/plugins/download-attachments/includes/download.php?id=2153.\nLista de reprodución que contén máis de 50 canles de IPTV para maiores de 18 anos e 400 vídeos porno curtos. Emítese principalmente en alta calidade. Para descargar unha colección viable, estás invitado a visitar o enderezo: https://smarttvnews.ru/apps/xxx.m3u.\nOutras fontes de contido pornográfico\nPodes xogar porno non só coa axuda das coleccións descargadas, senón tamén en recursos web especiais. Por exemplo, as canles están dispoñibles en sweet-tv.net. Aquí hai unha sección que contén contido erótico. Entre outras canles de televisión, cabe destacar Shalun TV, que gañou popularidade entre os espectadores rusos. O usuario ten a oportunidade de ver vídeos exclusivos cun elenco estrelado de actores porno. Ademais, esta canle de televisión deleitarache cunha variedade de xéneros. https://gogosmart.ru/texnologii/iptv/plejlisty-dlya-vzroslyx.html Ademais, neste portal pódense ver as seguintes fontes:\nPassionXXX é unha canle que contén vídeos porno e eróticos, onde o usuario está invitado a ver vídeos cunha trama significativa.\nO-la-la é unha canle de televisión rusa que emite películas e programas de televisión eróticos. Adoitan emitirse películas famosas para adultos. Para ver en liña, a canle está dispoñible durante todo o día.\nBrazzers TV é unha canle que ofrece erótica europea. O contido aquí presentado contén imaxes máis explícitas en comparación con fontes similares.\nPink O é outra canle onde podes ver contido pornográfico. A visualización en liña está dispoñible durante todo o día.\nDorcel é unha popular canle de televisión por satélite e por cable nos países europeos. A maioría de porno hardcore pódese atopar aquí.\nHustler HD é unha canle de televisión igualmente famosa para películas porno IPTV, onde se presenta unha ampla selección de materiais impertinentes. Aquí, cada espectador poderá escoller vídeos ao seu gusto. Todo o contido reprodúcese en alta definición.\nAsí, a IPTV para adultos en 2022 pódese ver a través das listas de reprodución descargadas. As ligazóns proporcionadas son actuais. A selección pode incluír canles de televisión de contido erótico ou unha lista de vídeos porno. Se a lista de reprodución deixou de funcionar ou se actualizou, recoméndase utilizar as novas ligazóns.


En Dinamarca tamén se celebraba o Samaín | Primeira parada: Copenhaguen\nPrimeira parada: Copenhaguen\nUNHA VIAXE POR TRES CIDADES CON BICICLETAS\nEn Dinamarca tamén se celebraba o Samaín\nHalloween chegou hai relativamente pouco aos países escandivos pero cada ano está máis presente. Nas vísperas desta data centenares de cabazas decoran as casas, tendas e rúas de Copenhaguen. Ao igual que o noso Samaín, Halloween celébrase o día antes de defuntos, que en Dinamarca é o primeiro domingo de novembro.\nPorén, esta festa pagana non é tan allea ao país vikingo como pode parecer. Dende o 660 e ata o 1770 en Dinamarca celebrouse o Allehelgensaften, é dicir, literalmente, a noite de tódolos santos, que describen coma unha festa similar ao Samhain irlandés ou ao galego. Pero a Igrexa protestante decidiu ponher fin á noite das meigas e o Allehelgensaften desapareceu do calendario até a actualidade, cando se retomou na súa versión moderna e importada dos U.S.A.\nAsí que vos proponho dous plans, un máis moderno e outro máis tradicional:\nO parque de atraccións Tívoli, o segundo máis antigo de Europa e emblema da cidade, permanece pechado a partir de novembro pero abre as súas portas especialmente para celebrar Halloween. Tívoli non escatima en gastos, e ademais da detalladísima decoración do recinto, organízanse todo tipo de actividades, como cadavéricos musicais ao aire libre, que fan as delicias de toda a familia. Iso si, un consello, se queredes amortizar os 12 euros que custa a entrada simple (sen dereito a subir a ningunha atracción) visitade o parque cedo, antes de que anoiteza, porque a partir das oito queda practicamente deserto.\nOutra alternativa moi acorde coas datas é aproveitar estes días para visitar algún dos cemiterios da cidade. A capital ten bastantes zonas verdes, parques e incluso reservas naturais como as de Amager, pero se buscades algo diferente ide dar un paseo polos camposantos. En especial merece ser visitado o Assistens Kirkegård de Nørrebro, un cemiterio inaugurado en 1760 para dar cabida ao exceso de soterramentos na cidade.\nPlano de Nørrebro anterior a 1770. Marcado en vermello vemos o terreo no que hoxe en día se atopa o cemiterio. A rúa central é a actual Nørrebrogade.\nOs antigos cemiterios estaban abarrotados tras unha a epidemia que en 1711 deixou máis de 23.000 mortos e un terrible fedor na cidade. Foi necesario ampliar os terreos rapidamente para depositar os cadaleitos e a zona elixida foi o que daquelas era un desolador pantano fora das murallas.\nO Assistens Kirkegård de Nørrebro está dividido en varias seccións. A que máis chama a atención é a zona D, dedicada ás relixións minoritarias, onde poderemos atopar lápidas católicas, reformistas ou un pequeno cemiterio ruso que non pasará desapercibido. Mais todo o cemiterio é unha curiosa estampa, tanto dende fora, rodeado por unha parede amarela, coma dende dentro. En realidade, aínda que aproveite Halloween para falar del, non ten nada de aterrador e si un pouco de kitsch, e é o lugar perfecto para as citas amorosas, os paseos familiares, ir de picnic, ou tomar o sol, toalla en man.\nAs tumbas están decoradas ata o inimaxinable, veremos lápidas de todos os tamaños, formas e materias. E atoparemos dende quen convirte a pequena parcela nunha horta, quen planta un ciprés, quen prefire colocar un banco de pedra no que poder sentarse a falar cos do máis alá, ou enchela de figurinhas de gnomos, paxaros, corazóns, peixes, gatos, e como non, estes días, tamén de cabazas!\nDato curioso para os fans de Nieves Concostrina e o seu mítico programa Polvo eres en Radio 5, Hans Christian Andersen, o autor da Sereinha, está enterado aquí. Non busquedes un mausoleo, nin se quera unha lápida particularmente bonita, con toda discreción, Hans Christian Andersen descansa pertinho da capela do cemiterio, se cadra esperando á noite de Halloween para saír dar un paseo.\nEsta entrada foi publicada o Outubro 29, 2013 por unamatina.


Cultura da Deputación achega este ano 125.000 euros para a distribución de filmes en galego – O Barbanza\nCultura da Deputación achega este ano 125.000 euros para a distribución de filmes en galego\nO departamento de Cultura da Deputación da Coruña destina este exercicio 125.000 euros para apoiar a distribución, comercialización e exhibición audiovisual en lingua galega na provincia. A entidade provincial fai saber que o prazo de presentación de solicitudes rematará o 31 de maio e o importe máximo por beneficiario é de 30.000 €.\nEsta liña de axudas cubre o apoio aos contidos audiovisuais galegos (longametraxes, curtametraxes, documentais, etc. feitas en Galicia) para a súa distribución e exhibición en lingua galega (VO, VOSG ou dobraxe ao galego) e tamén o apoio á distribución en lingua galega (VO, VOSG ou dobraxe ao galego) de contidos audiovisuais non galegos (longametraxes, curtametraxes, documentais, etc. feitas fóra de Galicia).\nO deputado Xurxo Couto\n“O campo audiovisual”, salienta o responsábel provincial de Cultura, Xurxo Couto, “é hoxe en día un ámbito estratéxico na creación de contidos culturais para calquera sociedade. A produción de filmes, documentais, contidos dixitais e demais formatos audiovisuais para a súa emisión nas diferentes canles existentes é unha mostra principal da vitalidade dunha lingua e dunha cultura, en tanto permite xerar discurso propio cara si e cara os outros e articular un espazo de referencias propio e recoñecible, cunha dinámica autónoma e beneficiosa no sociocultural e no económico”.\nEn 2021 a Deputación achegou 96.352,67 euros para que oito filmes puidesen chegar ao público na provincia; entre eles, A virxe roxa, de Marcos Nine; Nación, de Margarita Ledo; ou Negro púrpura, de Sabela Iglesias e Adriana P. Villanueva.\nAs bases da convocatoria poden consultarse online.


Conduta impropia nun xuízo por tráfico de drogas: un acusado baixa os pantalóns cara ao público - Pontevedra Viva\nValentín Outón Mora, acusado de tráfico de drogas\nConduta impropia nun xuízo por tráfico de drogas: un acusado baixa os pantalóns cara ao público\nXoves 4 de Abril, 2019 ás 14:33 do Xoves 4 de Abril, 2019\nValentín Outón Moura, membro do coñecido como clan dos 'Butaneros', sentou este xoves no banco dos acusados da Audiencia Provincial de Pontevedra para render contas por unha acusación de tráfico de drogas na que o fiscal sostén que tratou de ocultar á Policía Nacional oito gramos de cocaína que levaba na zona dos xenitais e arroxou á vexetación. Durante o xuízo, protagonizou un episodio moi fóra de lugar ao facer un 'calvo' cara ao público.\nOutón Moura mostrouse moi incómodo ante a presenza de fotógrafos na sala de vistas e empezou por tentar ocultarse cunha carapucha, pero o seu seguinte xesto foi baixarse os pantalóns, mostrando o seu traseiro a quen estaba na zona do público. Os maxistrados que integran o tribunal da Sección Segunda da Audiencia non se decataron do xesto, pero si o letrado da Administración de Xustiza e todas as persoas que estaban entre o público.\nUnha vez que o presidente do tribunal, Xosé Xoán Barreiro Prado, tivo coñecemento do ocorrido, reprendeu ao acusado pola súa "conduta bastante impropia" e advertiulle de que se volvía repetila sería expulsado da sala e xulgado na súa ausencia. O tirón de orellas tivo efecto, pois non volveu realizar ningún movemento inadecuado.\nEn relación co xuízo en si, o home negou a acusación que lle atribúe a Fiscalía, e pola que pide que sexa condenado a dous anos e medio de prisión e o pago dunha multa de 900 euros. A Fiscalía baséase no testemuño de dous axentes da Policía Nacional que este xoves reiteraron durante o xuízo.\nO acusado e os policías coinciden en que sobre as 21.00 horas do 16 de xuño de 2017, catro días despois de ser condenado por última vez por un delito contra a saúde pública, viaxaba de copiloto nun vehículo que se estragou e empezou a botar fume, de modo que unha patrulla policial pediulle que se detivese na zona de Ou Marco, no acceso a Pontevedra.\nA partir de aí, o relato do acusado e dos policías xa non coinciden. O acusado recoñece que levaba un pequeno ovo con haxix que lle entregou á Policía e que despois se achegou á varanda dun desnivel situado a uns dous metros para ouriñar. A diferenza entre a súa versión e a policial débese a que os axentes manteñen que lle viron sacar da zona dos xenitais un envoltorio e tiralo desde alí ao chan, a uns cinco metros.\nAlí foi recuperado máis tarde e resultou ser unha bolsa que contiña 8,087 gramos de cocaína, cunha riqueza do 83,29%, cuxo valor en mercado ascendería a 925,64 euros.\nO acusado asegura que tan só acudiu a ouriñar e o seu avogado defensor alega que sería imposible que os axentes o visen arroxar nada ao estar de costas e a bastante distancia. Con todo, os dous axentes reiteraron que viron perfectamente ese movemento de sacar o envoltorio da zona dos xenitais e tiralo ao baleiro. Ademais, unao asegurou que viu cara a onde caera.\nNo momento dos feitos, o acusado tamén levaba encima 460 euros que el explicou que procedían do despezamento que rexentaba, pois é habitual que leve encima importantes sumas de diñeiro.\nTras o xuízo, o fiscal, Juan Carlos Aladro, elevou a definitivas as súas conclusións iniciais, nas que ten en conta a circunstancia agravante de reincidencia, dado que o acusado xa conta con antecedentes penais por tráfico de drogas. Ademais, valora que no momento dos feitos tiña adicción ás drogas e conclúe que a droga que lle foi intervida a pesar de que tentou ocultalo supón "tenencia preordenada ao tráfico".\nAprazan un xuízo por tráfico de drogas ao faltar un informe que acredita a adicción do acusado\nPor Natalia Puga | Martes 12 de Marzo, 2019\nPiden dous anos e medio de prisión para un home acusado traficar con cocaína que gardaba nos xenitais\nPor Oskar Viéitez | Sábado 9 de Marzo, 2019


Caaveiro: mosteiro e espello do Reino de Galiza - CULTURA - Sermos Galiza - Diario de intereses galegos\nAlexandre P. Vigo 13 Abril 2017 18:12 h.\n[Imaxe: José Luis Cernadas] Mosteiro de Caaveiro\nNo Parque natural das Fragas do Eume, no corazón mesmo dese gran bosque atlántico, único en Galicia, atópase un dos cenobios máis célebres e lonxevos de todo o norte do país, foi o coñecido no medievo como monasterium Sancti Iohanis de Calavario aínda que hoxe, os máis de nós, o recoñezamos baixo nome de Mosteiro de Caaveiro.\ncaaveiro: mosteiro reino galiza\nSituado a xeito de niño de aguia, nunha tan espectacular como vizosa cuíña entre os ríos Eume e Sesín, San Xoán de Caaveiro destaca pola súa singular beleza e autenticidade natural onde, lonxe da estampa máis habitual do noso litoral, as árbores centenarias do bosque caducifolio aínda permiten apreciar os restos das corripas e sendeiros que outrora serviron aos freires do mosteiro. Sen dúbida, esta é a bucólica imaxe que, a propios e turistas, apenas suxire este enclave. Porén, Caaveiro representa moito máis.\nAlén dunha senlleira paisaxe de mananciais e vida entre a que agroma un espazo pétreo finamente tallado, alén de todo o inmediatamente visible atópase, como é habitual, unha historia de intrigas nobiliarias, de favores reais e pugnas entre líderes relixiosos que converte a Caaveiro non só nun destacado enclave artístico e natural, senón tamén nunha auténtica xoia do noso patrimonio histórico e cultural, daquilo que, en definitiva, toda sociedade sa debe orgullecerse e desexa salvagardar.\nCon máis de mil anos de antigüidade, as orixes de Caaveiro asócianse tradicionalmente á figura de Rosendo Goterres (907- 977), máis coñecido como “San Rosendo” a raíz da súa canonización en 1195, sen dúbida un dos personaxes históricos máis notables da puxante Galicia do século X. Sobriño do rei de Galicia Ordoño II e curmán tamén dos reis Sancho I, Afonso IV e Ramiro III, nin a súa vinculación coa realeza galega nin a súa pertenza ao máis alto estamento nobiliario impediron que Rosendo Goterres se erixise en defensor de pobres e escravos á vez que peza fundamental na preeminencia política das terras galegas.\nNun reino de Galicia que entón se estendía desde as terras de Ortigueira ata Coímbra e resistía ante os envites do Califato de Córdoba así como das incursións escandinavas, Rosendo Goterres ostentou a dignidade episcopal desde a basílica de San Martiño de Mondoñedo entre os anos 926 e 942. Sería neste período, segundo un documento con data do ano 934, cando este bispo galego, movido pola súa vocación monacal, tería fundado ou promovido en Caaveiro, nos solitarios montes de Besoucos –in montibus de Bisaquis–, un centro monástico inspirado na regra bieita que, só talvez, procuraba aglutinar os anacoretas ou eremitas que xa entón se debían entregar á oración e ao retiro espiritual entre as bretemosas e afastadas forestas bañadas polo Eume.\nO pulo definitivo a este monasterium chega no século XII, da man da monarquía galega e o poderoso estamento nobiliario local\nObxecto de numerosas doazóns pola nobreza comarcal durante os séculos posteriores, o pulo definitivo a este recóndito monasterium chega no século XII, case 150 anos após a morte de San Rosendo (977), da man da monarquía galega e o poderoso estamento nobiliario local representado pola familia condal dos Froilaz-Peres, tamén coñecida como Casa de Trava. Señores do antigo condado de Trastámara –territorio ao norte do río Tamara ou Tambre–que incluía, entre outras, a comarca ou territorium de Besoucos Caaveiro, de entre os magnates desta poderosa familia que beneficiaron a Caaveiro non pode senón sobresaír o nome de Pedro Froilaz, conde de Trastámara e preceptor do rei de Galicia, Afonso VII.\nFoi precisamente este monarca galego –logo proclamado imperator (1135)– o responsable da concesión o 15 de agosto de 1117 de privilexio de couto en favor do cenobio de Caaveiro, entón dirixido polo abade Pedro –antigo mindunensis episcopus–, e aínda ampliado polo mesmo monarca a través dunha confirmación realizada o 6 de maio de 1135 onde se incluía no mesmo cautum, gran parte da Serra do Forgoselo entre outras terras.\nNeste momento de esplendor levaríase a cabo a construción da primitiva igrexa románica, no lugar que hoxe ocupa a coñecida igrexa de Santa Isabel, cuxa ábsida conforma na actualidade non só unha das edificacións máis representativas do conxunto senón tamén propiamente orixinais. Nos séculos XII e XIII, tamén os reis de Galicia e León, Fernando II (1137-1188) e Afonso VIII (1171-1230) continuaron o seu apoio ao mosteiro eumés mediante novas ampliacións e confirmacións, propiciando este período de auxe a construción dun novo e máis amplo templo, a igrexa de San Xoán Bautista, tamén románica e da que hoxe apenas restan vestixios.\nConvertido Caaveiro en Colexiata Real de cóengos regulares de Santo Agostiño e a pesar da etapa de es plendor que para Caaveiro representou a figura do prior Martiño Rodrigues (1220-1259), a desaparición da monarquía galego-leonesa (1230) e a morte de Rodrigo Gomes (1260) –último titular local da Casa de Trastámara– acabarían tendo desastrosas consecuencias para os intereses da colexiata agostiña a longo prazo.\nXa gobernado o reino de Galicia –non sen dificultades– por unha monarquía castelá cuxos intereses se focalizaron no centro e sur peninsular, serían as familias locais eumesas as chamadas a ocupar ese baleiro de poder entre os séculos XIV e XV. De entre todos elas, foron os Andrade, unha liñaxe oriúnda da veciña comarca de Pruzos, quen acabarían impoñendo o seu control naquelas terras, sendo os escollidos polos frades agostiños de Caaveiro para defender os intereses do priorato como os seus comendeyros. A influencia desta casa, especialmente a partir do exitoso apoio de Fernán Peres de Andrade “o Boo” a Henrique II na guerra contra Pedro I, chegaría ao punto de colocar os seus á fronte do priorato desde finais do século XV.\nSeguindo a política iniciada polos Reis Católicos tras o sometemento do reino de Galicia, desde mediados do século XVI a Coroa pasou a elixir e nomear priores usualmente non galegos tales como como o capelán real Francisco Ferrer, o madrileño Juan Roa Dávila ou o leonés Francisco Vázquez, este último quen xa habitaría no pazo prioral de Cabanas, lonxe da tranquilidade e illamento dun frondoso Caaveiro cada vez máis decadente e inmerso en incesantes disputas cos arcebispos composteláns.\nA torre-campanario barroca rematada no ano 1750, hoxe a estrutura máis sobresaínte do conxunto monástico\nSe ben baixo goberno do prior Carlos Cipriano Magadán y Valledor (1703- 1741) foron acometidas diferentes obras de mellora en Caaveiro, sen dúbida a construción máis emblemática deste século non foi outra que a torre-campanario barroca rematada no ano 1750, hoxe a estrutura máis sobresaínte do conxunto monástico.\nÁ inexorable ruína que desde o século XVI adoecía Caaveiro correu parella a sorte do priorato cuxo último titular, o asturiano Juan Francisco Mon y Valledor morría en 1787. Un feito que só preludiaría un dilatado proceso de translación e supresión final da Real Colexiata en anos posteriores.\nFronte o desleixo que os poderes do Estado demostraron por Caaveiro ao longo do século XIX, en 1896 as ruínas monacais habían ser obxecto dunha actuación promovida por Pío García Espinosa e dirixida polo erudito galeguista, Antonio López Ferreiro. Unhas obras que a pesar de ter adulterado para sempre gran parte da estrutura orixinal do cenobio, conseguiron frear durante un tempo o deterioro do conxunto arquitectónico.\nPropiedade do ente provincial coruñés desde 1986, e concluída a súa rehabilitación en 2009, Caaveiro representa en boa medida, un fiel reflexo dos avatares históricos de Galicia, un libro vivo do que aprender mais tamén un marco desde onde o país debe reafirmarse e proxectarse ante o mundo.\n[Esta peza foi publicada orixinariamente no A FONDO Unha nova xestión do patrimonio cultural, xunto ao Sermos Galiza 207 á venda na loxa]


Lugo: Vadim Yukhnevich, de Candorka Trío: «O concerto é unha oportunidade para alcanzar máis público»\nLa Voz / Lugo 16/06/2020 23:24 h\nVadim Yukhnevich é o acordeonista do grupo lucense Candorka Trío -do que tamén forman parte Brais Monxardín e Miguel Anxo López-, que o xoves 18 ofrecerá o seu primeiro concerto en liña, a través da plataforma A Ponte Estudio de Gravación (apontestudio.com/candorka/). Será ás 20.30 horas e a entrada custa 8 euros, cun aforo de 125 persoas. O grupo, que comezou a súa andaina no 2019 apostando pola «música de raíz», sacou tamén o ano pasado o seu primeiro disco, Fonsagrada, que conxuga o repertorio folk e gaitístico da comarca fonsagradina con sonoridades que proceden do jazz europeo, do rock ou da vertente clásica.\n-Por que decidiron facer este concerto en liña?\n-Xurdiu desde o estudo de gravación A Ponte, porque coa crise do coronavirus quedou todo o sector musical paradísimo, abandonado, sen esperanzas. Puiden seguir o concerto en liña de Barroso e gustoume moito, soaba con moi boa calidade, así que dixemos, «por que non probar este formato?».\n-Como será a actuación?\n-Para nós tamén é algo novidoso, nunca o fixeramos antes. Vai ser raro tocar sen ver ao público diante; máis ben, sen sentilo. Todos os que traballamos nos escenarios sabemos o agradable que é sentir á xente, mesmo a pesar dos nervios que produce o «risco» san que corre un músico cando se «enfronta» ao público, ao seu xuízo... pero, por riba de todo, intentamos transmitir. Así que agora teremos que facer un exercicio para imaxinar iso, como cando gravamos un disco.\nPero este formato tamén ten vantaxes, pois este concerto é unha oportunidade para alcanzar máis público, para acceder a xente que non nos coñecía, para facernos publicidade. Mesmo a persoas de fóra de Galicia. De feito, teño amigos de Bielorrusia que xa se interesaron pola actuación.\n-Que temas interpretarán?\n-Temos un bo proxecto de folk, que é unha música eterna, porque supón unha selección de material sonoro que perdurou séculos. E a isto súmase a interpretación persoal. No noso caso, temos algún tema propio por completo, e tamén temas populares, neste caso, co disco Fonsagrada, de gaiteiros da zona da Fonsagrada, nos que despois nós fixemos arranxos. O toque de gaita é propiamente fonsagradino, pero o deseño e o acompañamento é moito máis atrevido, tamén nas mesturas. É realmente un disco moi coidado, froito de dous anos de traballo previo, tendo como base a música de raíz folclórica galega.\n-Non é difícil para un músico natural de Biolorrusia, como no seu caso, mergullarse no folk galego?\n-É certo que son nativo de Bielorrusia e que o meu instrumento, o acordeón, pertence alá ao grupo de instrumentos folclóricos. Pero dentro da educación que recibimos en Bielorrusia, sempre tivemos acceso a música folk doutros países. E non estamos tan lonxe musicalmente. Mesmo compositores rusos usaban temas da Península. O propio Capricho Español, de Rimski-Kórsakov, incorpora unha alborada asturiana. Agora levo xa vinte anos aquí e desde o primeiro momento me mergullei facilmente no folk galego, sentinme sempre moi a gusto.\n-Como se presenta o verán para o grupo?\n-Pois houbo máis cancelacións que datas novas, pero esa ausencia de ideas e iniciativas no ámbito musical é algo que tamén se está dando noutros países de Europa. O primeiro concerto nos escenarios será o día 27 no Club Clavicémbalo. E o 26 de xullo actuaremos en Santiago. É o que temos pechado. O sector da música quedou moi castigado con esta crise, e os músicos tampouco axudamos se seguimos sendo tan individualistas. Ademais, creo que os que organizan os eventos deberían ter máis criterio á hora de seleccionar aos grupos, e ten que haber unha maior transparencia nas convocatorias que se fan no ámbito da música, con igualdade de oportunidades para todos. Compartir máis e colaborar é o que máis boto en falta, é o que nos fai avanzar e medrar, algo que, porén, si que creo que existe entre os actores, máis valentes e organizados á hora de reivindicar os seus dereitos. Facer as cousas de forma transparente non é difícil, pero custa entender que ten que ser así, e isto non só se dá na música, senón tamén en máis ámbitos da sociedade.\n-Tamén son finalistas nos premios Martín Códax da Música...\n-Si, somos finalistas na categoría de folk, xunto a Caldo e Susana Seivane. Estamos moi felices porque o noso aínda é un proxecto moi novo.\n«O folk é unha música eterna porque é material sonoro que perdurou séculos»\nMúsica A Fonsagrada Folk Coronavirus Covid-19


El Pórtico de ASTANO: Manifestación a prol dos sectores produtivos o 13 de marzo\nManifestación a prol dos sectores produtivos o 13 de marzo\nTAGS: sectores produtivos , manifestación , cig , bng ,\nCargando Concentración do BNG en Santiago contra a privatización de Novacaixagalicia o 17 de febreiro Concentración do BNG en Santiago contra a privatización de Novacaixagalicia o 17 de febreiro\nO portavoz nacional do BNG, Guillerme Vázquez, e o secretario xeral da CIG, Suso Seixo, alertaron do momento difícil que vive a economía galega.\nO portavoz nacional relatou o “ataque sen precedentes que están a sufrir os sectores estratéxicos do noso país pola acción combinada das políticas do goberno estatal e galego que nos conducen a un calexón sen saída”.\n“Temos un presidente da Xunta que non lidera a defensa deste país, que se limita a laiarse, que fai de mal xestor e se limita a botar balóns fóra, non dá a talla frente aos problemas que Galiza ten plantexados”, continuou.\nA seguir, Vázquez enumerou os principais problemas que acucian aos sectores produtivos galegos como “o sector financeiro, coas portas abertas á privatización; o enerxético, cun decreto do carbón que pon en risco máis de 3.000 empregos; o lácteo sen defensa política algunha, esmorecendo; o complexo da industria, en retroceso permanente; a flota acosada por cotas do lirio inxustas, problemas coa xarda; a conserva posta en dificultades por un acordo da UE con Papúa-Nova Guiné que nin o goberno central nin o da Xunta se opoñen; cun sector naval coa capacidade produtiva infrautilizada por decisións políticas durante anos e anos”.\nA consecuencia desta situación é que Galiza é o país do Estado no que “con máis velocidade se está a destruír emprego, o que, obviamente, é produto das políticas destes gobernos”, dixo en alusión ao estatal e galego.\nVázquez lanzou unha pregunta que, segundo afirmou, “deben facerse todos os cidadáns e cidadás deste país: “Como se poderá xerar emprego sen base produtiva e sen mecanismos financeiros?”\nTal e como indicou o portavoz nacional do BNG, “ante esta situación crítica, diante dun goberno ausente é máis necesaria ca nunca unha reacción social. Este país merece un destino diferente e temos que construílo entre todos e todas”. De aí, engadiu, a decisión de convocar unha manifestación que se pretende “aberta ao conxunto da sociedade galega”, polo que se manterán contactos cos distintos axentes sociais e políticos do país”.\nPola súa banda, o secretario xeral da CIG, Seixo, afirmou que “só coa contestación social podemos conseguir unha saída a esta situación”, ao tempo que lembrou que máis de 7.000 empregos dependen de xeito directo ou indirecto da caixa galega e lembrou que existen moitas pequenas empresas “que dependen dos créditos da caixa”.\nO dirixente nacionalista amosou a súa esperanza en que a sociedade galega “sexa consciente de que se está a xogar o seu futuro” e, tanto el coma Vázquez, insistiron en que se trata dunha convocatoria aberta a todos os cidadáns e colectivos que se preocupen pola situación que está a padecer Galiza.\nO futuro da caixa é político\nEn resposta ás perguntas dos xornalistas sobre o futuro da caixa e as opcións que os dirixentes de Novacaixagalicia barallan na actualidade, Vázquez indicou que “como temos dito no pasado, os directivos teñen que dicir, pero non que decidir. Trátase dun problema político e, polo tanto, é coa acción política como se pode resolver”, polo que botou en cara a Núñez Feijóo que “tirase a toalla sen batalla porque sabe o que vai facer o PP no Congreso”.


Jim Loscutoff - Wikipedia, a enciclopedia libre\nJames "Jim" Loscutoff, nado en San Francisco (California) o 4 de febreiro de 1930, é un ex xogador profesional de baloncesto estadounidense que xogou durante 9 tempadas na NBA, todas elas en Boston Celtics, cos que gañou sete aneis de campión. Con 1,96 metros de altura, xogaba na posición de aleiro.\n4 de febreiro de 1930 (90 anos)\n1956 / Rolda: 1 / Elección: 3\nPor Boston Celtics\nBoston Celtics (1956–1964)\nPuntos 3 156\nRebotes 2 848\n7× Campión NBA\n#LOSCY Retirado por Boston Celtics\n2 Vida posterior\nComezou a súa carreira universitaria no Grant Tech Community College de Oakland (California), onde pasou dous anos antes de ser transferido á Universidade de Oregón. Tras un ano cos Ducks, incorporouse ás Forzas Armadas dos Estados Unidos, onde pasou tres longos anos antes de volver de novo á universidade para terminar a súa carreira. En total promedió 14,9 puntos e 14,8 rebotes por partido. Como homenaxe á súa brillante traxectoria foi incluído no Salón da Fama do Deporte de Oregón.\n"Número retirado" de Loscutoff.\nFoi elixido na cuarta posición no Draft da NBA de 1955 por Boston Celtics, onde se incorporou xa con 25 anos. Foi elixido expresamente polo adestrador Red Auerbach para dotar de máis intensidade defensiva ao seu equipo, que aínda que en ataque foi o primeiro en promediar máis de 100 puntos nunha tempada, a 1954-55, o seu defensa era das peores da liga.\nFoi designado "o home da machada" pola súa intensidade defensiva, e xunto a Bill Russell, outro excelente defensor, formaron parte da grandeza dos Celtics dos anos 60, que conseguiron 7 títulos, 6 deles consecutivos, con Loscy nas súas filas.\nTerminou a súa carreira ao finalizar a tempada 1963-64, e o club decidiu renderlle unha homenaxe retirando a súa camiseta co número 18, pero pediu que ese dorsal puidese ser portado por outro xogador no futuro, polo que no alto do Boston Garden, e hoxe en día do TD Banknorth Garden, colga unha bandeirola co seu alcume, "LOSCY", no canto do número como ocorre cos outros 22 retirados. Posteriormente ese dorsal co 18 foi levado por Dave Cowens, en cuxa honra finalmente se retirou. No total da súa carreira promedió 6,2 puntos e 5,6 rebotes por partido.\nBoston Celtics (1955-1964)\nNa actualidade Loscutoff reside entre Florida e Andover, Massachusetts, onde a súa familia é propietaria dun campamento de día para nenos.\n↑ Ficha de Loscutoff en TDR\n↑ "Believe it or not, NBA used to be rougher - Insider - National Basketball Association". Arquivado dende o orixinal o 29 de xuño de 2012. Consultado o 29 de xuño de 2012.\n↑ Legal Timeout with Jim Loscutoff\nEstatísticas de Loscutoff\nTraído desde "https://gl.wikipedia.org/w/index.php?title=Jim_Loscutoff&oldid=4859364"\nÚltima edición o 25 de agosto de 2018 ás 17:25